რუპოლი

რუპოლ ანდრე ჩარლზი   (დაიბადა 1960 წლის 17 ნოემბერს) არის ამერიკელი დრაგ-კუინი, ტელეწამყვანი, მსახიობი, მომღერალი, პროდიუსერი და მწერალი. ის რეალითი კონკურსების სერიის RuPaul's Drag Race-ის (რუპოლის დრაგ რბოლა) პროდიუსერი, წამყვანი და მსაჯია. მას მიღებული აქვს მრავალი აღიარება, მათ შორის 14 Primetime Emmy Awards, სამი GLAAD Media Awards, Critics' Choice სატელევიზიო ჯილდო, ორი Billboard Music Awards და ტონის ჯილდო . მას შეარქვეს „დრაგის დედოფალი“ და ითვლება კომერციულად ყველაზე წარმატებულ დრაგ-ქუინად  ამერიკის შეერთებულ შტატებში. ჟურნალ Fortune-ის  მიხედვით რუპოლი არის „უდავოდ ყველაზე ცნობილი დრაგ ქუინი მსოფლიოში“.  2017 წელს რუპოლი მოხვდა მსოფლიოს ყველაზე გავლენიანი ადამიანების ყოველწლიურ Time 100 სიაში.  

სან-დიეგოში დაბადებული და გაზრდილი რუპოლი  საშემსრულებლო ხელოვნებას ატლანტაში შეისწავლიდა, შემდეგ კი ნიუ-იორკში გადავიდა საცხოვრებლად, სადაც ის ლგბტ ღამის კლუბის სცენაზე ცნობად სახედ ჩამოყალიბდა. როგორც დრაგ-ქუინმა, მან საერთაშორისო პოპულარობას, თავისი სადებიუტო სინგლის "Supermodel (You Better Work) " გამოშვებით მიაღწია, რომელიც შევიდა მის სადებიუტო სტუდიური ალბომში Supermodel of the World (1993). 1994 წელს, რუპოლი იყო MAC Cosmetics- ის სპიკერი, აგროვებდა ფულს Mac AIDS Fund (Mac აივ ფონდი)- ისთვის და გახდა პირველი დრაგ ქუინი, რომელმაც მასშტაბურ კოსმეტიკურ კამპანიაში მიიღო მონაწილეობა. მოგვიანებით მან მიიღო საკუთარი სატელევიზიო თოქ-შოუ VH1- ზე სახელწოდებით The RuPaul Show (1996–1998).

RuPaul's Drag Race (რუპოლის დრაგ რბოლა) 2009 წელს შეიქმნა და უკვე თექვსმეტი სეზონის განმავლობაში მიმდინარეობს ამერიკის შეერთებულ შტატებში. შოუმ წარმატებას საერთაშორისო დონეზეც მიაღწია. შოუს რამდენიმე საერთაშორისო ვარიანტი აქვს, მათ შორის RuPaul's Drag Race UK (2019–დღემდე) და Canada’s Drag Race (2020–დღემდე). მთავარ შოუს ასევე რამდენიმე სპინ-ოფი აქვს, მათ შორის RuPaul's Drag U (2010–2012), RuPaul's Drag Race All Stars, (2012–დღემდე) და RuPaul's Secret Celebrity Drag Race (2020–2022). რუპოლი ასევე მონაწილეობდა სხვა რეალითი სერიალებში, როგორებიცაა Skin Wars ( 2014–2016), Good Work (2015) და Gay for Play Game Show Starring RuPaul (2016–2017). 2018 წელს რუპოლმა მიიღო ვარსკვლავი ჰოლივუდის დიდების ხეივანში სატელევიზიო ინდუსტრიაში შეტანილი წვლილისთვის, რითაც იგი გახდა პირველი დრაგ ქუინი, რომელსაც ასეთი ჯილდო მიენიჭა. 

რუპოლს მონაწილეობა აქვს მიღებული ფილმებში, როგორებიცაა: Crooklyn (1994), The Brady Bunch Movie (1995), To Wong Foo, მადლობა ყველაფრისთვის! ჯული ნიუმარი (1995) და მაგრამ მე ვარ ჩირლიდერი (1999). მას მონაწილეობა აქვს მიღებული ტელესერიალებშიც, მათ შორის Girlboss (2017), Broad City (2017) და Grace and Frankie (2019). მან შექმნა და მთავარი როლი შეასრულა Netflix-ის ორიგინალურ სერიალში AJ and the Queen (2020). რუპოლს გამოცემული აქვს ოთხი წიგნი: Lettin' It All Hang Out (1995), Workin' It! რუპოლის ცხოვრების , თავისუფლებისა და სტილის დევნის გზამკვლევი (2010), გურუ (2018) და ფარული მნიშვნელობების სახლი (2024). როგორც სტუდიო არტისტმა, მან გამოუშვა თხუთმეტი სტუდიური ალბომი. რუპოლმა მიიღო ტონის ჯილდო საუკეთესო მიუზიკლისთვის, A Strange Loop -ის (2019)  პროდიუსერობისათვის. 
კატეგორია:ტონის ჯილდოს მფლობელები
კატეგორია:პრაიმტაიმის ემის ჯილდოს მფლობელები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი პოპ მომღერლები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ბლოგერები
კატეგორია:ამერიკელი თანამედროვე რიტმ-ენდ-ბლუზ მომღერლები
კატეგორია:ამერიკელი ბლოგერები
კატეგორია:ამერიკელი მამაკაცი მომღერლები და სიმღერების ავტორები
კატეგორია:XXI საუკუნის ამერიკელი მამაკაცი მსახიობები
კატეგორია:XX საუკუნის ამერიკელი მამაკაცი მსახიობები
კატეგორია:დაბადებული 1960
კატეგორია:მსახიობები ანბანის მიხედვით
კატეგორია:ცოცხალი ადამიანები